Diari Oficial de la Generalitat Valenciana


Sumari del DOGV 4153, del 21-12-2001 (2001/12443)

Informació pública del programa d'actuació aïllada en sòl urbà, zona Roquetes del nucli urbà de Xàbia, carrer de Tirant lo Blanch, juntament amb estudi de detall, projecte de reparcel·lació, projecte d'urbanització i estudi de seguretat i salut.
-----------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4153

Data del DOGV
:   21-12-2001

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2001/12923


Organisme emissor
:   Notaria d'Antonio J. Jimenez Clar

Tipus de document
:   Anunci

Informació pública del programa d'actuació aïllada en sòl urbà, zona Roquetes del nucli urbà de Xàbia, carrer de Tirant lo Blanch, juntament amb estudi de detall, projecte de reparcel·lació, projecte d'urbanització i estudi de seguretat i salut. [2001/Q12143]
  
Antonio J. Jiménez Clar, notari del Col·legi de València, amb residència a Xàbia, districte de Dénia, done fe que he sigut requerit per la companyia mercantil Proyectos Leyman, SL, domiciliada a Xàbia (Alacant), a l'avinguda d'Alacant, 4, 1r, amb el codi d'identificació fiscal D06067045, per a protocol·litzar l'alternativa tècnica d'un programa d'actuació aïllada en sòl urbà, zona Roquetes del nucli urbà de Xàbia, carrer de Tirant lo Blanch, juntament amb estudi de detall, projecte de reparcel·lació, projecte d'urbanització i estudi de seguretat i salut, de conformitat amb l'article 48 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística. I, mitjançant aquest edicte, es fa constar:
  
1. Objecte i característiques essencials de la iniciativa: es pretén el desenvolupament urbanístic de l'àmbit de l'actuació aïllada proposat, la seua completa urbanització, així com la reparcel·lació voluntària de la unitat reparcel·lable proposada per a cedir a l'administració els terrenys que li corresponen, destinats a vials, i l'adjudicació a la mercantil promotora de l'actuació del solar resultant de l'actuació.
  
2. La documentació aportada per l'entitat promotora del programa per a la protocol·lització s'identifica com a alternativa tècnica del programa d'actuació aïllada en sòl urbà, zona Roquetes del nucli urbà de Xàbia, carrer de Tirant lo Blanch, acompanyada d'estudi de detall per a reordenació de volums i obertura de vial per a vianants a l'illa d'emplaçament, projecte d'urbanització de l'àmbit territorial afectat, amb el corresponent estudi de seguretat i salut, i projecte de reparcel·lació. Tant l'alternativa tècnica com els projectes adjunts a aquesta es componen de memòria i plànols.
  
La notaria on es troba protocol·litzada aquesta documentació és a Xàbia (Alacant), carrer de l'Historiador Chabàs, número 1, 1r. Aquesta documentació roman sotmesa a informació pública per un termini de 20 dies, comptats des de l'endemà d'aquell en què es publique aquest edicte en el Diari Oficial de la Generalitat Valenciana, durant el qual qualsevol persona podrà comparéixer a la notaria esmentada per a sol·licitar que se li exhibisca l'acta de protocol·lització de la documentació a què es fa referència o obtindre-hi una còpia.
  
3. S'adverteix que la pròpia alternativa tècnica del programa d'actuació aïllada i els documents integrants de l'estudi de detall i dels projectes d'urbanització i reparcel·lació que l'acompanyen es troben depositats a l'Ajuntament de Xàbia. I, així mateix, que en idèntic termini de 20 dies, comptats des de l'endemà a aquell en què isca publicat l'edicte en el Diari Oficial de la Generalitat Valenciana, existeix la possibilitat de consultar a l'Ajuntament de Xàbia les actuacions derivades de la documentació depositada davant d'aquest. I, igualment, de presentar davant d'aquest en idèntic termini, per a incorporar-les-hi, tant al·legacions com alternatives tècniques que pretenguen competir amb l'exposada al públic. Així com la possibilitat de presentar proposicions juridicoeconòmiques per a executar qualsevol de les alternatives presentades.